Tíu hafa þurft að víkja úr kjörstjórn í Ísafjarðarbæ vegna nýrra kosningalaga um hæfi kjörstjórnarmanna. Formaður yfirkjörstjórnar á Ísafirði telur að þrátt fyrir erfiðleika við mönnun kjörstjórna muni það takast fyrir kosningar.
Nýju lögin útiloka þá sem eiga náin fjölskyldutengsl við frambjóðendur frá setu í yfir- og undirkjörstjórnum. Lögin hafa haft talsverð áhrif á kosningaundirbúning sveitarfélaga, sérstaklega þar sem íbúafjöldinn er takmarkaður og fjölskyldutengslin mikil. En hvaða áhrif hafa lögin haft á Ísafirði?
Þau auka töluvert á fjölda þeirra sem eru vanhæfir vegna tengsla við frambjóðendur og það er töluverður fjöldi sem að við þurftum að skipta út. Þá bæði í yfirkjörstjórn og einnig í undirkjörstjórnum.
Ja, við fórum bara í það að auglýsa í gær og settum upp
auglýsingum á vef sveitarfélagsins og á samfélagsmiðla, og erum nú þegar búin að fá góð viðbrögð. Við erum búin að manna undirkjörstjórn á Ísafirði, en eigum aðeins eftir í þorpunum hér í kring. Suðureyri, Flateyri og Þingeyri. En við bindum vonir við það að fólk taki við sér í daga og við náum að manna þetta.

Erfitt hefur reynst að manna kjörstjórnir fyrir komandi kosningar vegna nýrra laga um hæfi kjörstjórnarmanna. Tíu hafa þurft að víkja úr kjörstjórnum í Ísafjarðarbæ vegna tengsla við frambjóðendur. 